钦定古今图书集成/理学汇编/文学典/第183卷 > 刘勰文心雕龙 > 《诠赋》
## 钦定古今图书集成/理学汇编/文学典/第183卷 > 刘勰文心雕龙 > 《诠赋》

《诗》有六义，其二曰赋。赋者，铺也，铺采摛文，体物写志
也。昔邵公称：“公卿献诗，师箴瞍赋。”《传》云：“登高能赋，可
为大夫。”《诗序》则同义，传说则异体，总其归涂，实相枝
干。刘向云：“明不歌而颂。”班固称“古诗之流也。”至如郑
庄之赋《大隧》，士𫇭之赋《狐裘》，《结言》。韵，词自己作，虽
合赋体，明而未融。及灵均唱《骚》，始广声貌。然赋也者，
受命于诗人，招字于《楚辞》也。于是荀况《礼》智，宋玉《风》
钓，爰锡名号，与诗画境，六义附庸，蔚成大国。遂客至
以首引，极声貌以穷文，斯盖别诗之原始，命赋之厥
初也。秦世不文，颇有杂赋。汉初词人，顺流而作，陆贾
扣其端，贾谊振其绪，枚、马同其风，王、扬骋其势，皋、朔
已下，品物毕图，繁积于宣时，校阅于成世，进御之赋，
千有馀首。讨其源流，信兴楚而盛汉矣。夫京殿苑猎，
述行序志，并体国经野，义尚光大。既履端于唱叙，亦
归馀于总乱。序以建言，首引情本；乱以理篇，迭致文
契。按《那》之卒章，闵、马称乱，故知殷人辑颂，楚人理赋，
斯并鸿裁之寰域，雅文之枢辖也。至于草区禽族，庶
品杂类，则触兴致情，因变取会。拟诸形容，则言务纤
密；象其物宜，则理贵侧附：斯又小制之区畛，奇巧之
机要也。观夫荀结《隐语》，事数自环；宋发《巧谈》，实始淫
丽。枚乘《兔园》，举要以会新；相如《上林》，繁类以成艳；贾
谊《鵩鸟》，致辨于情理；子渊《洞箫》，穷变于声貌；孟坚《两
都》，明“绚以雅赡”；张衡“《二京》，迅发以宏冨”；子云《甘泉》，构
深玮之风；《延寿》、“《灵光》，合飞动之势”：凡此十家，并辞赋
之流也。及仲宣靡密，发端必遒；伟长博通，时逢壮采；
太冲、《安仁》，策勋于鸿规；士衡、《子安》，底绩于流制；景纯
绮巧，缛理有馀；彦伯梗概，情韵不匮：亦魏、晋之赋首
也。原夫《登高》之旨，盖睹物兴情，情以物兴，“故义必明
雅，物以情观，故辞必巧丽，丽辞雅义，符采相胜，如组
织之品朱紫，画绘之著元黄，文虽新而有质，色虽糅
而有本，此立赋之大体也。然逐末之俦，蔑弃其本，虽
读千赋，愈惑体要，遂使繁华损枝，膏腴害骨，无贵风
轨，莫益劝戒，此扬子所以追悔雕虫，贻诮于雾縠者也。”赞曰：“赋自诗出，分岐异派。写物图貌，蔚似雕画。㭊
滞必扬，言庸无隘风。归丽则，辞翦美稗。”